CELEX: 62019TN0193
Language: et
Date: 2019-04-04 00:00:00
Title: kohtuasi T-193/19: 4. aprillil 2019 esitatud hagi — Achema ja Achema Gas Trade versus komisjon

17.6.2019   
            
            
               ET
            
            
               Euroopa Liidu Teataja
            
            
               C 206/50
            
         
      4. aprillil 2019 esitatud hagi — Achema ja Achema Gas Trade versus komisjon
      (kohtuasi T-193/19)
      (2019/C 206/52)
      Kohtumenetluse keel: inglise
      
         Pooled
      
      
         Hagejad: Achema AB (Jonava, Leedu) ja Achema Gas Trade UAB (Jonava) (esindajad: advokaadid J. Ruiz Calzado, J. Wileur, ja N. Solárová)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 31. oktoobri 2018. aasta otsus C(2018) 7141 (final), mille viimane võttis vastu riigiabi juhtumis SA.44678 (2018/N) — Leedu — Veeldatud maagaasi terminali jaoks ette nähtud abi muutmine;
               
            
                  —
               
               
                  mõista kohtukulud välja komisjonilt ja igalt komisjoni toetuseks menetlusse astujalt.
               
            
         Väited ja peamised argumendid
      
      Hagi põhjenduseks esitab hageja ühe väite, mille kohaselt on komisjon jätnud algatamata ametliku uurimismenetluse ja jätnud seeläbi hagejad ning muud huvitatud kolmandad isikud ilma ELTL artikli 108 lõikes 2 sätestatud menetlusõigustest.
      
                  —
               
               
                  Hagejate väitel näitavad kõik käesoleva juhtumi tõendid, et komisjonil oleks pidanud olema kahtlusi riigiabi kokkusobivuse kohta siseturuga ja seega oleks ta pidanud algatama ametliku uurimismenetluse. Need kahtlused puudutavad esialgse uurimise kestust, muid asjaolusid, mille põhjal vaidlustatud otsus vastu võeti, ning lünki vaidlustatud otsuses, mis ei ole piisavalt põhjendatud ja milles on tehtud ilmseid hindamisvigu. Lisaks on komisjon väidetavalt eiranud väga olulisi aspekte, mida ta oleks pidanud arvesse võtma, enne kui ta järeldas, et tal on piisavalt teavet abi siseturuga kokkusobivaks tunnistamiseks.
               
            
                  —
               
               
                  Konkreetsemalt väidavad hagejad, et: (i) üldist majandushuvi pakkuva teenuse (ÜMPT) vajaduse ja selle kohaldamisala kohta antud hinnang on vigane ja ebapiisav; (ii) komisjon on ekslikult leidnud, et abi oli ÜMPT raamistikule vastav; (iii) vaidlustatud otsuses ei ole piisavalt hinnatud viimaseid abimeetme muudatusi ja seega ei ole see nõuetekohaselt põhjendatud; (iv) vaidlustatud otsuses abimeetmete vajalikkuse ja proportsionaalsuse kohta antud hinnang on vigane ja ebapiisav ning (v) vaidlustatud otsuses ei ole piisavalt hinnatud olulist mõju konkurentsile Leedu gaasitarnete valdkonnas ja kaubandusele teise liikmesriikidega.